
ԴԱՆԻԵԼ ԴԱՆԻԵԼՅԱՆ
«.....»  ----------------------- 2026թ.


ԿԱՆՈՆԱԿԱՐԳ
 «ՓԱՅՏՓՈՐԻԿ» ՍՈԼՖԵՋՈՅԻ ՀԱՆՐԱՊԵՏԱԿԱՆ ՕԼԻՄՊԻԱԴԱՅԻ

ԸՆԴՀԱՆՈՒՐ ԴՐՈՒՅԹՆԵՐ

1. Սույն Կանոնակարգը սահմանում է «ՓԱՅՏՓՈՐԻԿ» սոլֆեջոյի հանրապետական 2-րդ օլիմպիադայի (այսուհետ՝ Օլիմպիադա) կազմակերպման և անցկացման կարգը և պայմանները: 
2. Օլիմպիադան մրցութային ձևաչափով իրականացվող ծրագիր է, որը միտված է մշակութային կրթության ոլորտի զարգացմանը, պետական և համայնքային արտադպրոցական հաստատությունների կողմից հանրությանը մատուցվող ծառայությունների որակի բարձրացմանը, երաժշտական կրթության կարևոր ուղղություններից մեկը հանդիսացող՝ «Սոլֆեջո» առարկայի գծով մրցակցային պայմաններում առաջատար հաստատությունների, մանկավարժների և սովորողների բացահայտմանը, խրախուսմանը, նրանց հետագա կատարելագործման համար նպաստավոր պայմանների ստեղծմանը:
3. Օլիմպիադան իրականացվում է Հայաստանի Հանրապետության կրթության, գիտության, մշակույթի և սպորտի նախարարության աջակցությամբ, կազմակերպիչ՝ «Երևանի Սայաթ-Նովայի անվան երաժշտական դպրոց» ՀՈԱԿ:

ՄԱՍՆԱԿՑՈՒԹՅԱՆ ՊԱՅՄԱՆՆԵՐԸ

4. Օլիմպիադային կարող են մասնակցել Հայաստանի Հանրապետության կրթության, գիտության, մշակույթի և սպորտի  նախարարի 2025  թվականի հուլիսի 3-ի N-55-Ն հրամանով հաստատված՝ Հայաստանի Հանրապետության երաժշտական, արվեստի, գեղարվեստի և պարարվեստի դպրոցների 2025-2026 ուսումնական տարվա օրինակելի պլանների համաձայն իրականացվող ուսումնական գործընթացի շահառու հանդիսացող, 01.08.2026թ. դրությամբ 17 տարին չլրացած, 2025-2026 ուսումնական տարվա ընթացքում դպրոցի 7-ամյա և 5-ամյա կրթության հիմնական բաժնի շրջանավարտ հանդիսացող սովորողները:
5. Օլիմպիադայի մասնակցությունն անվճար է:
ՀԱՅՏԵՐԻ ԸՆԴՈՒՆՈՒՄԸ

6. Օլիմպիադայի մասնակցության հայտերը ներկայացվում են ուսումնական հաստատության կողմից՝ սույն կարգի հավելված 1-ի ձևաչափի համաձայն:
7. Հայտը ներառում է նաև դպրոցի կողմից ներկայացված մասնակցի աշակերտական անհատական թերթիկի պատճենը, անձնագիրը (ծննդյան վկայականը), առավելագույնը 1 տարվա վաղեմության 3*4 չափի լուսանկարը:
8. Հայտերն առձեռն տարբերակով ընդունվում են Երևանի Սայաթ-Նովայի անվան երաժշտական դպրոցում՝ ք. Երևան, Մաշտոցի 46ա հասցեով:
9. Հայտերն առցանց տարբերակով ընդունվում են olympiadasolfeggio@gmail.com հասցեով:
10. Հայտերի ընդունման ժամկետն է 2026 թվականի ապրիլի 15-ից 30-ը ներառյալ:
11. Ընդունված հայտով մասնակիցը ստանում է անհատական քառանիշ համար, որն օգտագործվելու է մասնակցի նույնականացման համար:
12. Կազմկոմիտեի հետ կապվելու, կամ լրացուցիչ տեղեկությունների համար աշխատանքային օրերին, ժ.10:00-ից 14:00-ն, գործում է 010-56-14-00 հեռախոսահամարը:

ԱՆՑԿԱՑՄԱՆ ՓՈՒԼԵՐԸ

13. Օլիմպիադան անցկացվում է 2 փուլով.
· Նախնական ընտրության փուլ
· Եզրափակիչ փուլ
14. Նախնական ընտրության փուլն անցկացվում է Երևանում և ՀՀ մարզկենտրոններում /ըստ մասնակցի ուսումնական հաստատության տեղակայման/:
15. Եզրափակիչ փուլն անցկացվում է Երևանում:
16. Նախնական ընտրության և եզրափակիչ փուլերի անցկացման պայմանները սահմանված են սույն կանոնակարգի հավելված 2-ում:


ԱՆՑԿԱՑՄԱՆ ԿԱՐԳԸ ԵՎ ԺԱՄԿԵՏՆԵՐԸ

17. Նախնական ընտրության փուլում մասնակիցները լրացնում են տեսական առաջադրանքը` սույն կանոնակարգի հավելված 3-ում և 5-ում ներկայացված ուղեցույցերի համաձայն:
18. Նախնական ընտրության փուլն իրականացվում է հայտերի ընդունման վերջնաժամկետից հետո, 30-օրյա ժամկետում:
19. Եզրափակիչ փուլին կարող են մասնակցել նախնական ընտրության փուլում 23-ից 30 միավոր ստացած մասնակիցները:
20. Եզրափակիչ փուլում մասնակիցներին տրվում է տեսական առաջադրանք և թելադրություն՝ սույն կանոնակարգի հավելված 4-ում և 6-ում ներկայացված ուղեցույցի համաձայն:
21. Եզրափակիչ փուլն անցկացվում է նախնական ընտրության փուլից հետո, ոչ ուշ, քան հունիսի 30-ը:
22. Աշխատանքների գնահատումն իրականացվում է մրցութային հանձնաժողովի կողմից, որի կազմում ընդգրկվում են առավելագույնը 3 մասնագետներ /տեսաբաններ/:
23. Մրցութային հանձնաժողովներն առաջնորդվում են սույն կարգի հավելված 3-6-ում ներկայացված գնահատման չափորոշիչներով:
24. Մասնակցի ցանկության դեպքում՝ տրվում է աշխատանքի պատճենը:
25. Օլիմպիադայում մասնակցության արդյունքները կարող են բողոքարկվել, նախնական ընտրության կամ եզրափակիչ փուլերի արդյունքների հրապարակումից հետո, 2-օրյա ժամկետում:
26. Բողոքարկող հայտատուն կազմկոմիտեին է ներկայացնում սույն կարգի հավելված 7-ում ներկայացված ձևով բողոքարկումը՝ կցելով մասնակցի աշխատանքի պատճենը:
27. Բողոքը ներկայացվում է բողոքները քննող հանձնաժողովին, որը ձևավորվում է կազմկոմիտեի և մրցութային հանձնաժողովի անդամներից:


ԱՐԴՅՈՒՆՔՆԵՐԻ ԱՄՓՈՓՈՒՄԸ

28. Օլիմպիադայի Մեծ մրցանակին և հաղթողի կոչմանն է/են արժանանում նախնական ընտրության և եզրափակիչ փուլերի արդյունքներով ընդհանուր 60 միավոր վաստակած մասնակիցը/մասնակիցները:
29. Օլիմպիադայի 1-ին մրցանակին է/են արժանանում նախնական ընտրության և եզրափակիչ փուլերի արդյունքներով ընդհանուր 59 միավոր վաստակած մասնակիցը/մասնակիցները:
30. Օլիմպիադայի 2-րդ մրցանակին է/են արժանանում նախնական ընտրության և եզրափակիչ փուլերի արդյունքներով ընդհանուր 58 միավոր վաստակած մասնակիցը/մասնակիցները:
31. Օլիմպիադայի 3-րդ մրցանակին է/են արժանանում նախնական ընտրության և եզրափակիչ փուլերի արդյունքներով ընդհանուր 57 միավոր վաստակած մասնակիցը/մասնակիցները:
32. Օլիմպիադայի դափնեկրի կոչմանն են արժանանում 53-ից 56 միավոր վաստակած մասնակիցները:
33. Բոլոր մրցանակակիրներին, նրանց սոլֆեջոյի դասատուներին և ուսումնական հաստատություններին տրվում են խրախուսական մրցանակներ և/կամ պատվոգրեր:


Հավելված 1
«ՓԱՅՏՓՈՐԻԿ» սոլֆեջոյի 
հանրապետական 2-րդ օլիմպիադայի կանոնակարգի

Հ Ա Յ Տ
«ՓԱՅՏՓՈՐԻԿ» ՍՈԼՖԵՋՈՅԻ ՀԱՆՐԱՊԵՏԱԿԱՆ 2-ՐԴ ՕԼԻՄՊԻԱԴԱՅԻ
ՄԱՍՆԱԿՑՈՒԹՅԱՆ


1. Մասնակցի ազգանուն, անուն, հայրանուն---------------------------------------------------------, 

2. Ծննդյան օր, ամիս, տարի------------------------------------------------------------------------------, 

3. Ուսումնական հաստատություն-----------------------------------------------------------------------,

4. Ուսումնական հաստատության տնօրենի անունը, ազգանունը՝
------------------------------------------------------------------------------------------------------------,
5. Ուսումնական հաստատության հասցեն, հեռախոսահամարը, էլեկտրոնային հասցեն
------------------------------------------------------------------------------------------------------------------,
6. Ուսումնառության բաժին
------------------------------------------------------------------------------------------------------------------,

7. Կրթություն /7-ամյա,    5-ամյա/ նշել,

8. Սոլֆեջոյի դասատուի ազգանուն, անուն, հեռախոսահամարը, էլեկտրոնային հասցեն
--------------------------------------------------------------------------------------------------------
9. Մասնակցի կամ մասնակցի ծնողի/օրինական ներկայացուցչի անուն, ազգանուն, կոնտակտային տվյալներ
___________________________________________________________

Հայտատու դպրոցի տնօրենի ստորագրություն---------------------------- 

Կ.Տ.
«......» -------------- 2026թ.

Կցվում է աշակերտի անհատական թերթիկը, անձնագրի/ծննդյան վկայականի պատճենը, առավելագույնը 1 տարվա վաղեմության 3*4 չափի լուսանկար:


Հավելված 2
«ՓԱՅՏՓՈՐԻԿ» սոլֆեջոյի 
հանրապետական 2-րդ օլիմպիադայի կանոնակարգի


ԿԱՐԳ
«ՓԱՅՏՓՈՐԻԿ» ՍՈԼՖԵՋՈՅԻ ՀԱՆՐԱՊԵՏԱԿԱՆ 2-ՐԴ ՕԼԻՄՊԻԱԴԱՅԻ
ԱՆՑԿԱՑՄԱՆ ՊԱՅՄԱՆՆԵՐԻ


1. Հայտը ներկայացնելուց հետո Կազմկոմիտեն 5-օրյա ժամկետում հայտատուին էլեկտրոնային փոստով ծանուցում է հայտի գրանցման վերաբերյալ և տրամադրում է մասնակցի քառանիշ համարը:
2. Հայտը կարող է մերժվել՝ հայտը թերի կամ սխալ ներկայացված լինելու պատճառաբանությամբ, ինչի մասին 5-օրյա ժամկետում հայտատու կազմակերպությանը տրվում է ծանուցում, որից հետո, 2-օրյա ժամկետում, հայտատուն կարող է ներկայացնել շտկված հայտը:
3. Օլիմպիադայի փուլի անցկացման օրվանից առնվազն 10 օր առաջ մասնակցին էլեկտրոնային փոստով տրվում է տեղեկացում՝ փուլի անցկացման վայրի և ժամի վերաբերյալ:
4. Փուլն անցկացվում է հատուկ պատրաստված և կահավորված տարածքում. Նախնական ընտրության փուլի դեպքում՝ Երևանի/ՀՀ մարզկենտրոնի, եզրափակիչ փուլի դեպքում՝ Երևանի երաժշտական ուսումնական հաստատություններից մեկում:
5. Օլիմպիադայի անցկացման տարածքում մասնակիցների թիվը չի կարող գերազանցել 30-ը:
6. 30-ից ավելի մասնակցի դեպքում, յուրաքանչյուր 30 մասնակցի համար տրամադրվում է փուլի անցկացման այլ տարածք:
7. Կազմկոմիտեի կողմից նշված վայրում և ժամին, անձը հաստատող փաստաթղթով մասնակիցը ներկայանում է փուլի անցկացման վայր՝ նշված ժամից առնվազն 20 րոպե առաջ:
8. Մասնակիցը օլիմպիադայի անցկացման տարածք մտնում է առանց կապի և էլեկտրոնային-թվային միջոցների (հեռախոս, ականջակալ, ձայնագրիչ և այլն): Մասնակցի մոտ տեխնիկական միջոցներ հայտնաբերելու դեպքում կազմվում է արձանագրություն և մասնակիցը որակազրկվում է:
9. Մասնակցին տրվում է հարցաթերթիկը, որի վերևի աջ անկյունում մասնակիցը լրացնում է քառանիշ համարը:
10. Հարցաթերթիկում առաջադրանքները լրացրած մասնակիցը կարող է սահմանված ժամկետից շուտ դուրս գալ փուլի անցկացման տարածքից:

Հավելված 3
«ՓԱՅՏՓՈՐԻԿ» սոլֆեջոյի 
հանրապետական օլիմպիադայի կանոնակարգի


ՈՒՂԵՑՈՒՅՑ
«ՓԱՅՏՓՈՐԻԿ» ՍՈԼՖԵՋՈՅԻ ՀԱՆՐԱՊԵՏԱԿԱՆ 2-ՐԴ ՕԼԻՄՊԻԱԴԱՅԻ
ՆԱԽՆԱԿԱՆ ԸՆՏՐՈՒԹՅԱՆ ՓՈՒԼԻ
7-ամյա կրթություն

[bookmark: _Hlk131420910]
Սույն ուղեցույցում ներկայացված է «Փայտփորիկ» սոլֆեջոյի հանրապետական 2-րդ  օլիմպիադայի նախնական ընտրության փուլի հարցաթերթիկի կառուցվածքը, որտեղ տրվում են հարցերի նկարագրությունը և պատասխանի գնահատման չափանիշները, հարցաթերթիկում ընդգրկված բաժինները, հարցաթերթիկում ընդգրկված նյութը, առաջարկվող գրականության ցանկը: 

ՀԱՐՑԱԹԵՐԹԻԿՆԵՐՈՒՄ ԸՆԴԳՐԿՎԱԾ ՆՅՈՒԹԸ

   Հարցաթերթիկներում ընդգրկված նյութը կազմված է 7-ամյա կրթության երաժշտական և արվեստի դպրոցների «Սոլֆեջո» առարկայի ծրագրային նյութի հիման վրա։ Առաջարկվող գրականության ցանկը ներկայացված է ըստ հարցաթերթիկում ընդգրկված բաժինների:

ԳՐԱԿԱՆՈՒԹՅԱՆ ՑԱՆԿ

1. Աթայան Ռ., Տեր-Մարտիրոսյան Տ. - Երաժշտության տարրական տեսություն. «Սովետական գրող» հրատարակչություն, Երևան, 1980 (191 էջ)
2. Աթայան Ռ., Տեր-Մարտիրոսյան Տ. - Երաժշտության տարրական տեսություն. «Ամրոց գրուպ» հրատարակչություն, Երևան, 2006, (176 էջ)
3. Ստեփանյան Ռ., Ղազարյան Ա.-Երաժշտական և արվեստի դպրոցների սոլֆեջոյի առարկայական ծրագիր: «Վան Արյան» հրատարակչություն, Երևան, 2017, (104 էջ)
4. Հարությունյան Ա. – Սոլֆեջո: Աշխատանքային տետր: 4-րդ դասարան: «Էմ Իքս Գրուպ» հրատարակչություն, Երևան, 2017, (60 էջ)
5. Հարությունյան Ա. – Սոլֆեջո: Աշխատանքային տետր: 5-րդ դասարան: «Վան Արյան» հրատարակչություն, Երևան, 2017, (52 էջ)
6. Հարությունյան Ա. – Սոլֆեջո: Աշխատանքային տետր: 6-րդ դասարան: «Վան Արյան» հրատարակչություն, Երևան, 2017, (60 էջ)
7. Հարությունյան Ա. – Սոլֆեջո: Աշխատանքային տետր: 7-րդ դասարան: «Վան Արյան» հրատարակչություն, Երևան, 2017, (56 էջ)
8. Հարությունյան Ա. – Սոլֆեջո. Ուսումնական ձեռնարկ, «Հեղինակային հրատարակություն», Երևան, 2023 (72 էջ)
9. Հարությունյան Ա. - «Ակորդներ» երաժշտատեսական ուղեցույց, ՀՀ ԿԳՄՍՆ, «ԷՅ ՋԻ ՓՐԻՆԹ», Երևան, 2025, (21 էջ):


ՀԱՐՑԱԹԵՐԹԻԿՈՒՄ ԸՆԴԳՐԿՎԱԾ ԲԱԺԻՆՆԵՐԸ 
Բովանդակային առումով հարցաթերթիկում ընդգրկված են հետևյալ բաժինները.
ա. Երաժշտության տարրական տեսություն /ըստ համապատասխան ուսումնական ծրագրի/:
 բ. Սոլֆեջո /կառուցել գամաներ, կառուցել, նշել ինտերվալներ, ակորդներ՝ ըստ համապատասխան ուսումնական ծրագրի/:

ՀԱՐՑԱԹԵՐԹԻԿԻ ԿԱՌՈՒՑՎԱԾՔԸ

    Հարցաթերթիկը պարունակում է 30 հարց, որոնցից հնարավոր է վաստակել առավելագույնը 30 միավոր: 
    Կառուցվածքային առումով առաջադրանքներն ունեն հետևյալ չորս հիմնական տեսակները.
1. Երաժշտատեսական հարցեր. 
10 հարց՝ ըստ համապատասխան առարկայական ծրագրի. 
/Oրինակ/  
Քանի՞ շրջվածք ունի դոմինանտ սեպտակորդը:
Պատասխան՝ ------------------- (3 շրջվածք):

Գնահատման չափանիշը. յուրաքանչյուր հարցի ճիշտ և լիարժեք պատասխանի համար տրվում է 1 միավոր, սխալ կամ թերի պատասխանին, կամ պատասխանի բացակայության դեպքում միավոր չի տրվում, գնահատվում է 0: 
Տրված առաջադրանքը լիովին ճիշտ գրելու դեպքում աշակերտը կվաստակի 10 միավոր:

2. Կառուցել տրված մաժոր և մինոր գամաները.
/չորս գամա. մեկ մաժոր՝ հարմոնիկ, մեկ մինոր՝ երեք տեսակից որևէ մեկը, երկու խրոմատիկ՝ մաժոր և մինոր: Դիատոնիկ գամաներում ճիշտ նշել կայուն, անկայուն, ձգտող աստիճանները/:

/Օրինակ/
Կառուցել բանալու կողքին հինգ դիեզ ունեցող մաժոր կամ մինոր գամայի որևէ տեսակը:

Գնահատման չափանիշը.  յուրաքանչյուր ճիշտ և լիարժեք պատասխանի համար տրվում է 1 միավոր, սխալ կամ թերի պատասխանին, կամ պատասխանի բացակայության դեպքում միավոր չի տրվում, գնահատվում է 0:
Տրված առաջադրանքը լիովին ճիշտ գրելու դեպքում մասնակցին տրվում է 4 միավոր:


3. Նշել տրված ինտերվալները և ակորդները. 
Ստույգ որոշել տրված /8 ինտերվալ, ակորդ/ ինտերվալներն ու ակորդները և ճիշտ նշել դրանք:
Գնահատման չափանիշը. ճիշտ և լիարժեք պատասխանի համար տրվում է 1 միավոր, սխալ կամ թերի պատասխանին, կամ պատասխանի բացակայության դեպքում միավոր չի տրվում, գնահատվում է 0: 
Տրված առաջադրանքը լիովին ճիշտ գրելու դեպքում մասնակցին տրվում է 8 միավոր:


4. Կառուցել տրված ինտերվալները և ակորդները.
Անհրաժեշտ է դեպի վեր և վար կառուցել տրված /8 ինտերվալ, ակորդ/ ինտերվալներն ու ակորդները:
Գնահատման չափանիշը. ճիշտ և լիարժեք պատասխանի համար տրվում է 1 միավոր, սխալ կամ թերի պատասխանին, կամ պատասխանի բացակայության դեպքում միավոր չի տրվում, գնահատվում է 0: 
Տրված առաջադրանքը լիովին ճիշտ գրելու դեպքում մասնակցին տրվում է 8 միավոր:

Հարցաթերթիկի լրացման համար տրվում է 60 րոպե:

  













Հավելված 4
«ՓԱՅՏՓՈՐԻԿ» սոլֆեջոյի 
հանրապետական 2-րդ օլիմպիադայի կանոնակարգի


ՈՒՂԵՑՈՒՅՑ
«ՓԱՅՏՓՈՐԻԿ» ՍՈԼՖԵՋՈՅԻ ՀԱՆՐԱՊԵՏԱԿԱՆ 2-ՐԴ ՕԼԻՄՊԻԱԴԱՅԻ
ԵԶՐԱՓԱԿԻՉ ՓՈՒԼԻ
7-ամյա կրթություն


Սույն ուղեցույցում ներկայացված է «Փայտփորիկ» սոլֆեջոյի հանրապետական 2-րդ  օլիմպիադայի եզրափակիչ փուլի հարցաթերթիկի կառուցվածքը, որտեղ տրվում են հարցերի և առաջադրանքների նկարագրությունը և պատասխանի գնահատման չափանիշները, հարցաթերթիկում ընդգրկված բաժինները, հարցաթերթիկում ընդգրկված նյութը, առաջարկվող գրականության ցանկը: 


ՀԱՐՑԱԹԵՐԹԻԿՆԵՐՈՒՄ ԸՆԴԳՐԿՎԱԾ ՆՅՈՒԹԸ

   Հարցաթերթիկներում ընդգրկված նյութը կազմված է 7-ամյա կրթության երաժշտական և արվեստի դպրոցների «Սոլֆեջո» առարկայի ծրագրային նյութի հիման վրա։ Առաջարկվող գրականության ցանկը ներկայացված է ըստ հարցաթերթիկում ընդգրկված բաժինների:

ԳՐԱԿԱՆՈՒԹՅԱՆ ՑԱՆԿ

1. Աթայան Ռ., Տեր-Մարտիրոսյան Տ. - Երաժշտության տարրական տեսություն. «Սովետական գրող» հրատարակչություն, Երևան, 1980 (191 էջ)
2. Աթայան Ռ., Տեր-Մարտիրոսյան Տ. - Երաժշտության տարրական տեսություն. «Ամրոց գրուպ» հրատարակչություն, Երևան, 2006, (176 էջ)
3. Ստեփանյան Ռ., Ղազարյան Ա.-Երաժշտական և արվեստի դպրոցների սոլֆեջոյի առարկայական ծրագիր: «Վան Արյան» հրատարակչություն, Երևան, 2017, (104 էջ)
4. Հարությունյան Ա. – Սոլֆեջո: Աշխատանքային տետր: 4-րդ դասարան: «Էմ Իքս Գրուպ» հրատարակչություն, Երևան, 2017, (60 էջ)
5. Հարությունյան Ա. – Սոլֆեջո: Աշխատանքային տետր: 5-րդ դասարան: «Վան Արյան» հրատարակչություն, Երևան, 2017, (52 էջ)
6. Հարությունյան Ա. – Սոլֆեջո: Աշխատանքային տետր: 6-րդ դասարան: «Վան Արյան» հրատարակչություն, Երևան, 2017, (60 էջ)
7. Հարությունյան Ա. – Սոլֆեջո: Աշխատանքային տետր: 7-րդ դասարան: «Վան Արյան» հրատարակչություն, Երևան, 2017, (56 էջ)
8. Հարությունյան Ա. – Սոլֆեջո. Ուսումնական ձեռնարկ, «Հեղինակային հրատարակություն», Երևան, 2023 (72 էջ):
9. Հարությունյան Ա. - «Ակորդներ» երաժշտատեսական ուղեցույց, ՀՀ ԿԳՄՍՆ, «ԷՅ ՋԻ ՓՐԻՆԹ», Երևան, 2025, (21 էջ)



ՀԱՐՑԱԹԵՐԹԻԿՈՒՄ ԸՆԴԳՐԿՎԱԾ ԲԱԺԻՆՆԵՐԸ 
Բովանդակային առումով, հարցաթերթիկում ընդգրկված են հետևյալ բաժինները.
ա. Երաժշտության տարրական տեսություն /ըստ համապատասխան ուսումնական ծրագրի/:
 բ. Սոլֆեջո /կառուցել գամաներ, կառուցել, նշել ինտերվալներ, ակորդներ՝ ըստ համապատասխան ուսումնական ծրագրի/:


ՀԱՐՑԱԹԵՐԹԻԿԻ ԿԱՌՈՒՑՎԱԾՔԸ

    Հարցաթերթիկը պարունակում է 30 հարց, որոնցից հնարավոր է վաստակել առավելագույնը 30 միավոր: 
    Կառուցվածքային առումով առաջադրանքներն ունեն հետևյալ չորս հիմնական տեսակները.
1. Երաժշտական թելադրություն. 
Աշակերտը պետք է գրի երաժշտական թելադրություն՝ ութ տակտի սահմաններում, որը կարող է ներառել ուսումնական ծրագրով համապատասխան մեղեդիական /ինտոնացիոն/ և ռիթմական դարձվածքներ: 
Գնահատման չափանիշը. Յուրաքանչյուր տակտ ճիշտ և լիարժեք գրառման համար /և ինտոնացիոն, և ռիթմական առումներով/ տրվում է 1 միավոր, տակտը սխալ կամ թերի լրացնելու, կամ այն բոլորովին չլրացնելու դեպքում միավոր չի տրվում, գնահատվում է 0: 
Թելադրությունը լիովին ճիշտ, անթերի գրելու դեպքում մասնակցին տրվում է 8 միավոր:

2. Կառուցել տրված մաժոր և մինոր գամաները.
/չորս գամա. մեկ մաժոր՝ հարմոնիկ, մեկ մինոր՝ երեք տեսակից որևէ մեկը, երկու խրոմատիկ՝ մաժոր և մինոր: Դիատոնիկ գամաներում ճիշտ նշել կայուն, անկայուն, ձգտող աստիճանները/:

          /Օրինակ/

Կառուցել մինոր խրոմատիկ գամա, որտեղ սի հնչյունը հանդիսանում է 3-րդ աստիճանը:
 
Գնահատման չափանիշը.  ճիշտ և լիարժեք պատասխանի համար տրվում է 1 միավոր, սխալ կամ թերի պատասխանին, կամ պատասխանի բացակայության դեպքում միավոր չի տրվում, գնահատվում է 0:
Տրված առաջադրանքը լիովին ճիշտ գրելու դեպքում մասնակցին տրվում է 4 միավոր:

3. Կառուցել տրված ինտերվալները, ակորդները, լուծել դրանք և որոշել տոնայնությունները. 
Անհրաժեշտ է ճիշտ կառուցել տրված /9 ինտերվալ, ակորդ/ ինտերվալներն ու ակորդները, լուծել և որոշել համապատասխան տոնայնությունները:

Գնահատման չափանիշը. ճիշտ և լիարժեք պատասխանի համար տրվում է 1 միավոր, սխալ կամ թերի պատասխանին, կամ պատասխանի բացակայության դեպքում միավոր չի տրվում, գնահատվում է 0: 
Տրված առաջադրանքը լիովին ճիշտ գրելու դեպքում մասնակցին տրվում է 9 միավոր:

4. Լրացնել տրված ինտերվալները մեկ կամ երկու հնչյուններով՝ վերածելով դրանք ակորդների: Նշել ստացված ակորդները:
Անհրաժեշտ է տրված ինտերվալները լրացնել մեկ կամ երկու հնչյուններով՝ վերածելով դրանք ըստ համապատասխան ուսումնական ծրագրի անցած ակորդների և ճիշտ նշել ստացված ակորդները /տրված է 9 ինտերվալ/:

[image: ]

Գնահատման չափանիշը. ճիշտ և լիարժեք պատասխանի համար տրվում է 1 միավոր, սխալ կամ թերի պատասխանի, կամ պատասխանի բացակայության դեպքում միավոր չի տրվում, գնահատվում է 0: 
Առաջադրանքը գնահատվում է 0 նաև տրված ինտերվալի սահմաններում ստացված հնարավոր որևէ ակորդի բացակայության դեպքում: 
Տրված առաջադրանքը լիովին ճիշտ գրելու դեպքում մասնակցին տրվում է 9 միավոր:

Հարցաթերթիկի լրացման համար տրվում է 90 րոպե, որից՝ 30 րոպե՝ թելադրության, 60 րոպե տեսական առաջադրանքը լրացնելու համար:


Հավելված 5
«ՓԱՅՏՓՈՐԻԿ» սոլֆեջոյի 
հանրապետական 2-րդ օլիմպիադայի կանոնակարգի


ՈՒՂԵՑՈՒՅՑ
«ՓԱՅՏՓՈՐԻԿ» ՍՈԼՖԵՋՈՅԻ ՀԱՆՐԱՊԵՏԱԿԱՆ 2-ՐԴ ՕԼԻՄՊԻԱԴԱՅԻ
ՆԱԽՆԱԿԱՆ ԸՆՏՐՈՒԹՅԱՆ ՓՈՒԼԻ
5-ամյա կրթություն

Սույն ուղեցույցում ներկայացված է «Փայտփորիկ» սոլֆեջոյի հանրապետական 2-րդ  օլիմպիադայի նախնական ընտրության փուլի հարցաթերթիկի կառուցվածքը, որտեղ տրվում են հարցերի նկարագրությունը և պատասխանի գնահատման չափանիշները, հարցաթերթիկում ընդգրկված բաժինները, հարցաթերթիկում ընդգրկված նյութը, առաջարկվող գրականության ցանկը: 

ՀԱՐՑԱԹԵՐԹԻԿՆԵՐՈՒՄ ԸՆԴԳՐԿՎԱԾ ՆՅՈՒԹԸ

   Հարցաթերթիկներում ընդգրկված նյութը կազմված է 5-ամյա կրթության երաժշտական և արվեստի դպրոցների «Սոլֆեջո» առարկայի ծրագրային նյութի հիման վրա։ Առաջարկվող գրականության ցանկը ներկայացված է ըստ հարցաթերթիկում ընդգրկված բաժինների:

ԳՐԱԿԱՆՈՒԹՅԱՆ ՑԱՆԿ

1. Աթայան Ռ., Տեր-Մարտիրոսյան Տ. - Երաժշտության տարրական տեսություն. «Սովետական գրող» հրատարակչություն, Երևան, 1980 (191 էջ)
2. Աթայան Ռ., Տեր-Մարտիրոսյան Տ. - Երաժշտության տարրական տեսություն. «Ամրոց գրուպ» հրատարակչություն, Երևան, 2006, (176 էջ)
3. Հարությունյան Ա. – Սոլֆեջո: Աշխատանքային տետր: 1-ին դասարան: «Էմ Իքս Գրուպ» հրատարակչություն, Երևան, 2017, (44 էջ)
4. Հարությունյան Ա. – Սոլֆեջո: Աշխատանքային տետր: 2-րդ դասարան: «Էմ Իքս Գրուպ» հրատարակչություն, Երևան, 2017, (36 էջ)
5. Հարությունյան Ա. – Սոլֆեջո: Աշխատանքային տետր: 3-րդ դասարան: «Էմ Իքս Գրուպ» հրատարակչություն, Երևան, 2017, (48 էջ)
6. Հարությունյան Ա. – Սոլֆեջո: Աշխատանքային տետր: 4-րդ դասարան: «Էմ Իքս Գրուպ» հրատարակչություն, Երևան, 2017, (60 էջ)
7. Հարությունյան Ա. – Սոլֆեջո: Աշխատանքային տետր: 5-րդ դասարան: «Վան Արյան » հրատարակչություն, Երևան, 2017, (52 էջ)
8. Հարությունյան Ա. – Սոլֆեջիո. Ուսումնական ձեռնարկ, «Հեղինակային հրատարակություն», Երևան, 2024 (72 էջ)
9. Հարությունյան Ա. – Երաժշտական գրագիտություն, Սոլֆեջո. Ուսումնամեթոդական ձեռնարկ, «Լիմուշ», Երևան, 2025 (132 էջ)
10. Հարությունյան Ա. - «Ակորդներ» երաժշտատեսական ուղեցույց, ՀՀ ԿԳՄՍՆ, «ԷՅ ՋԻ ՓՐԻՆԹ», Երևան, 2025, (21 էջ)

ՀԱՐՑԱԹԵՐԹԻԿՈՒՄ ԸՆԴԳՐԿՎԱԾ ԲԱԺԻՆՆԵՐԸ

Բովանդակային առումով, հարցաթերթիկում ընդգրկված են հետևյալ բաժինները.
ա. Երաժշտության տարրական տեսություն /ըստ համապատասխան ուսումնական ծրագրի/:
բ. Սոլֆեջո /կառուցել գամաներ; կառուցել, նշել ինտերվալներ, ակորդներ՝ ըստ համապատասխան ուսումնական ծրագրի/:

ՀԱՐՑԱԹԵՐԹԻԿԻ ԿԱՌՈՒՑՎԱԾՔԸ
    Հարցաթերթիկը պարունակում է 30 հարց, որոնցից հնարավոր է վաստակել առավելագույնը 30 միավոր /100%/: 
    Կառուցվածքային առումով առաջադրանքներն ունեն հետևյալ չորս հիմնական տեսակները.
1.	Երաժշտատեսական հարցեր. 
/տասը հարց՝ ըստ համապատասխան ուսումնական ծրագրի/: 
Գնահատման չափանիշը. ճիշտ և լիարժեք պատասխանի համար տրվում է մեկ (1) միավոր, սխալ կամ թերի պատասխանին, կամ պատասխանի բացակայության դեպքում միավոր չի տրվում, գնահատվում է զրո (0): 
Տրված առաջադրանքը լիովին ճիշտ գրելու դեպքում աշակերտը կվաստակի տասը (10) միավոր:
/Oրինակ /
 Քանի՞ տոն է պարունակում մաքուր կվարտա ինտերվալը:
Պատասխան՝ 2.5 տոն:

2.	Կառուցել տրված մաժոր և մինոր գամաները.
/չորս գամա. մեկ մաժոր (որևէ տեսակ), երեք մինոր իր տեսակներով. /ճիշտ նշել կայուն, անկայուն, ձգտող աստիճանները/:

 /Օրինակ/
Կառուցել բանալու կողքին հինգ դիեզ ունեցող մաժոր, կամ մինոր գաման:

Գնահատման չափանիշը.  ճիշտ և լիարժեք պատասխանի համար տրվում է մեկ (1) միավոր, սխալ կամ թերի պատասխանին, կամ պատասխանի բացակայության դեպքում միավոր չի տրվում, գնահատվում է զրո (0):
Տրված առաջադրանքը լիովին ճիշտ գրելու դեպքում աշակերտը կվաստակի չորս (4) միավոր:

3.	Նշել տրված ինտերվալները և ակորդները. 
Անհրաժեշտ է ստույգ որոշել տրված ինտերվալներն ու ակորդները և ճիշտ նշել դրանք /8 ինտերվալ, ակորդ/:
Գնահատման չափանիշը. ճիշտ և լիարժեք պատասխանի համար տրվում է մեկ (1) միավոր, սխալ կամ թերի պատասխանին, կամ պատասխանի բացակայության դեպքում միավոր չի տրվում, գնահատվում է զրո (0): 
Տրված առաջադրանքը լիովին ճիշտ գրելու դեպքում աշակերտը կվաստակի ութ (8) միավոր:
 
4.	Կառուցել տրված ինտերվալները և ակորդները.
Անհրաժեշտ է ըստ համապատասխան ուսումնական ծրագրի դեպի վեր կառուցել տրված ինտերվալներն ու ակորդները /8 ինտերվալ, ակորդ/:
Գնահատման չափանիշը. ճիշտ և լիարժեք պատասխանի համար տրվում է մեկ (1) միավոր, սխալ կամ թերի պատասխանին, կամ պատասխանի բացակայության դեպքում միավոր չի տրվում, գնահատվում է զրո (0): 
Տրված առաջադրանքը լիովին ճիշտ գրելու դեպքում աշակերտը կվաստակի ութ (8) միավոր:
  
 
Հարցաթերթիկի լրացման համար տրվում է 60 րոպե:










Հավելված 6
«ՓԱՅՏՓՈՐԻԿ» սոլֆեջոյի 
հանրապետական 2-րդ օլիմպիադայի կանոնակարգի



ՈՒՂԵՑՈՒՅՑ
«ՓԱՅՏՓՈՐԻԿ» ՍՈԼՖԵՋՈՅԻ ՀԱՆՐԱՊԵՏԱԿԱՆ 2-ՐԴ ՕԼԻՄՊԻԱԴԱՅԻ
ԵԶՐԱՓԱԿԻՉ ՓՈՒԼԻ
5-ամյա կրթություն


Սույն ուղեցույցում ներկայացված է «Փայտփորիկ» սոլֆեջոյի հանրապետական 2-րդ  օլիմպիադայի եզրափակիչ ընտրության փուլի հարցաթերթիկի կառուցվածքը, որտեղ տրվում են հարցերի նկարագրությունը և պատասխանի գնահատման չափանիշները, հարցաթերթիկում ընդգրկված բաժինները, հարցաթերթիկում ընդգրկված նյութը, առաջարկվող գրականության ցանկը: 


ՀԱՐՑԱԹԵՐԹԻԿՆԵՐՈՒՄ ԸՆԴԳՐԿՎԱԾ ՆՅՈՒԹԸ

   Հարցաթերթիկներում ընդգրկված նյութը կազմված է 5-ամյա կրթության երաժշտական և արվեստի դպրոցների «Սոլֆեջո» առարկայի ծրագրային նյութի հիման վրա։ Առաջարկվող գրականության ցանկը ներկայացված է ըստ հարցաթերթիկում ընդգրկված բաժինների:


ԳՐԱԿԱՆՈՒԹՅԱՆ ՑԱՆԿ
1. Աթայան Ռ., Տեր-Մարտիրոսյան Տ. - Երաժշտության տարրական տեսություն. «Սովետական գրող» հրատարակչություն, Երևան, 1980 (191 էջ)
2. Աթայան Ռ., Տեր-Մարտիրոսյան Տ. - Երաժշտության տարրական տեսություն. «Ամրոց գրուպ» հրատարակչություն, Երևան, 2006, (176 էջ)
3. Հարությունյան Ա. – Սոլֆեջո: Աշխատանքային տետր: 1-ին դասարան: «Էմ Իքս Գրուպ» հրատարակչություն, Երևան, 2017, (44 էջ)
4. Հարությունյան Ա. – Սոլֆեջո: Աշխատանքային տետր: 2-րդ դասարան: «Էմ Իքս Գրուպ» հրատարակչություն, Երևան, 2017, (36 էջ)
5. Հարությունյան Ա. – Սոլֆեջո: Աշխատանքային տետր: 3-րդ դասարան: «Էմ Իքս Գրուպ» հրատարակչություն, Երևան, 2017, (48 էջ)
6. Հարությունյան Ա. – Սոլֆեջո: Աշխատանքային տետր: 4-րդ դասարան: «Էմ Իքս Գրուպ» հրատարակչություն, Երևան, 2017, (60 էջ)
7. Հարությունյան Ա. – Սոլֆեջո: Աշխատանքային տետր: 5-րդ դասարան: «Վան Արյան » հրատարակչություն, Երևան, 2017, (52 էջ)
8. Հարությունյան Ա. – Սոլֆեջիո. Ուսումնական ձեռնարկ, «Հեղինակային հրատարակություն», Երևան, 2024 (72 էջ)
9. Հարությունյան Ա. – Երաժշտական գրագիտություն, Սոլֆեջո. Ուսումնամեթոդական ձեռնարկ, «Լիմուշ», Երևան, 2025 (132 էջ)
10. Հարությունյան Ա. - «Ակորդներ» երաժշտատեսական ուղեցույց, ՀՀ ԿԳՄՍՆ, «ԷՅ ՋԻ ՓՐԻՆԹ», Երևան, 2025, (21 էջ)

ՀԱՐՑԱԹԵՐԹԻԿՈՒՄ ԸՆԴԳՐԿՎԱԾ ԲԱԺԻՆՆԵՐԸ

Բովանդակային առումով, հարցաթերթիկում ընդգրկված են հետևյալ բաժինները.
ա. Երաժշտության տարրական տեսություն /ըստ համապատասխան ուսումնական ծրագրի/:
 բ. Սոլֆեջո /կառուցել գամաներ, կառուցել, շրջել, նշել ինտերվալներ, ակորդներ՝ ըստ համապատասխան ուսումնական ծրագրի/:
  

ՀԱՐՑԱԹԵՐԹԻԿԻ ԿԱՌՈՒՑՎԱԾՔԸ
Հարցաթերթիկը պարունակում է 30 հարց, որոնցից հնարավոր է վաստակել առավելագույնը 30 միավոր /100%/: 
    Կառուցվածքային առումով առաջադրանքներն ունեն հետևյալ չորս հիմնական տեսակները.
1. Երաժշտական թելադրություն. 
Աշակերտը պետք է գրի երաժշտական թելադրություն՝ ութ տակտի սահմաններում, որը կարող է ներառել ուսումնական ծրագրով համապատասխան մեղեդիական /ինտոնացիոն/ և ռիթմական դարձվածքներ: 
Գնահատման չափանիշը. Յուրաքանչյուր տակտ ճիշտ և լիարժեք գրառման համար /և ինտոնացիոն, և ռիթմական առումներով/ տրվում է մեկ (1) միավոր, տակտը սխալ կամ թերի լրացնելու, կամ այն բոլորովին չլրացնելու դեպքում միավոր չի տրվում, գնահատվում է զրո (0): 
Թելադրությունը լիովին ճիշտ, անթերի գրառման դեպքում աշակերտը կգնահատվի ութ (8) միավոր:

2. Կառուցել տրված մաժոր և մինոր գամաները.
/չորս գամա. մեկ մաժոր (որևէ տեսակ), երեք մինոր իր տեսակներով. ճիշտ նշել կայուն, անկայուն, ձգտող աստիճանները/:

          /Օրինակ/
Կառուցել մինորի բնական տեսակը, որտեղ 5-րդ աստիճանը ֆա դիեզ /fis/ հնչյունն է:

Գնահատման չափանիշը.  ճիշտ և լիարժեք պատասխանի համար տրվում է մեկ (1) միավոր, սխալ կամ թերի պատասխանին, կամ պատասխանի բացակայության դեպքում միավոր չի տրվում, գնահատվում է զրո (0):
Տրված առաջադրանքը լիովին ճիշտ գրելու դեպքում աշակերտը կվաստակի չորս (4) միավոր:
3. Նշել տրված ինտերվալները, ակորդները /ակորդների դեպքում հաշվի առնել նշված տոնայնությունները/: Շրջել դրանք  և նշել նոր ստացվածները. 
Անհրաժեշտ է նշել տրված ինտերվալներն ու ակորդները, շրջել դրանք և ճիշտ նշել նոր ստացվածները /թվով 9, որից 5 ինտերվալ, 4 ակորդ (տոնայնությունները նշված են)/:
          /Օրինակ/

Գնահատման չափանիշը. ճիշտ և լիարժեք պատասխանի համար տրվում է մեկ (1) միավոր, սխալ կամ թերի պատասխանին, կամ պատասխանի բացակայության դեպքում միավոր չի տրվում, գնահատվում է զրո (0): 
Առաջադրանքը գնահատվում է զրո (0) նաև մեկ ճիշտ և մեկ սխալ պատասխանի  դեպքում /ակորդներ/:  
Տրված առաջադրանքը լիովին ճիշտ գրելու դեպքում աշակերտը կվաստակի ինը (9) միավոր:
4. Լրացնել տրված ինտերվալները մեկ կամ երկու հնչյուններով՝ վերածելով դրանք ակորդների: Նշել ստացված ակորդները:
Անհրաժեշտ է տրված ինտերվալները լրացնել մեկ կամ երկու հնչյուններով՝ վերածելով դրանք ըստ համապատասխան ուսումնական ծրագրի անցած ակորդների և ճիշտ նշել ստացված ակորդները /տրված է 9 ինտերվալ/:

          /Օրինակ/
[image: ]

Գնահատման չափանիշը. ճիշտ և լիարժեք պատասխանի համար տրվում է մեկ (1) միավոր, սխալ կամ թերի պատասխանին, կամ պատասխանի բացակայության դեպքում միավոր չի տրվում, գնահատվում է զրո (0): 
Առաջադրանքը գնահատվում է զրո (0) նաև տրված ինտերվալի սահմաններում ստացված հնարավոր որևէ ակորդի բացակայության դեպքում:
Տրված առաջադրանքը լիովին ճիշտ գրելու դեպքում աշակերտը կվաստակի ինը (9) միավոր:


Հարցաթերթիկի լրացման համար տրվում է 90 րոպե, որից՝ 30 րոպե՝ թելադրության, 60 րոպե տեսական առաջադրանքը լրացնելու համար:

























Հավելված 7
«ՓԱՅՏՓՈՐԻԿ» սոլֆեջոյի 
հանրապետական 2-րդ օլիմպիադայի կանոնակարգի

«ՓԱՅՏՓՈՐԻԿ» սոլֆեջոյի 
հանրապետական 2-րդ օլիմպիադայի կազմկոմիտեի նախագահ
------------------------------------- -ին


ԲՈՂՈՔԱՐԿՄԱՆ ԹԵՐԹԻԿ

Խնդրում եմ վերանայել «ՓԱՅՏՓՈՐԻԿ» սոլֆեջոյի հանրապետական 2-րդ օլիմպիադայի ---------------------------- փուլի մասնակից -------------------------------------------------- /քառանիշ համարը/ -ի կողմից ներկայացված աշխատանքը:


Հայտատու դպրոց՝  ---------------------------- 

Տնօրեն՝---------------------- 

Կ.Տ.
«......» -------------- 2026թ.

